David Vitter

David Bruce Vitter (født 3. mai 1961 i New Orleans, Louisiana) er en amerikansk politiker fra det republikanske parti. Han var senator for delstaten Louisiana fra 2005 til 2017. 

Vitter er utdannet jurist fra Harvard University og University of Oxford. Han ble valgt inn i Representantenes hus ved et spesialvalg i 1999, og vant gjenvalg i 2000 og 2002. Vitter ble valgt til senator i 2004 og inntok embedet 3. januar 2005. I 2007 var Vitter innblandet i en prostitusjonsskandale i Washington, DC.Charles Babington, "Escort service called lawmaker 5 times" , AP News, 12. juli, 2007

Vitter var den første republikanske senatoren som ble folkevalgt fra Louisiana. Forrige gang delstaten var representert med en republikansk senator var da William Pitt Kellogg ble valgt av delstatsforsamlingen i 1876. Vitter stilte til valg som guvernør i Louisiana i 2015, men tapte. Vitter stilte ikke til gjenvalg som senator ved valget i 2016.

 Referanser 

 Eksterne lenker 
 David Vitters offisielle senatside

Kategori:Jurister fra USA
Kategori:Senatorer fra Louisiana
Kategori:Kongressrepresentanter fra Louisiana
Kategori:Personer fra New Orleans
Kategori:Personer tilknyttet Harvard